CELEX: C2006/096/57
Language: fi
Date: 2006-04-22 00:00:00
Title: Asia F-13/06: Kanne  9.2.2006  — Zuleta de Reales Ansaldo v. yhteisöjen tuomioistuin

22.4.2006   
            
            
               FI
            
            
               Euroopan unionin virallinen lehti
            
            
               C 96/36
            
         Kanne 9.2.2006 — Zuleta de Reales Ansaldo v. yhteisöjen tuomioistuin
   (Asia F-13/06)
   (2006/C 96/57)
   Oikeudenkäyntikieli: ranska
   Asianosaiset
   
      Kantaja: Zuleta de Reales Ansaldo (Luxemburg, Luxemburg) (edustaja: asianajaja G. Vandersanden)
   
      Vastaaja: Euroopan yhteisöjen tuomioistuin
   Vaatimukset
   
               —
            
            
               yhteisöjen tuomioistuimen nimittävän viranomaisen 4.5.2005 tekemä päätös, jossa kantaja nimitetään virkaan siten, että hänen palkkaluokakseen määritetään A*7 ja ikälisäkseen 2, on kumottava
            
         
               —
            
            
               kantaja on luokiteltava siihen palkkaluokkaan, johon hänet olisi tavanomaisesti luokiteltu hänen läpäisemänsä avoimen kilpailun CJ/LA/25 kilpailuilmoituksen säännösten perusteella (palkkaluokka A*10, ikälisä 2)
            
         
               —
            
            
               kantajan virkaura on määritettävä uudelleen taannehtivin vaikutuksin ja hänen edellä esitetyllä tavalla korjattu palkkaluokkansa ja ikälisänsä huomioon ottaen, lisättynä viivästyskorkoineen
            
         
               —
            
            
               kantajan palkaksi on määritettävä hänen nimittämisestään alkaen palkkaluokan A*10 ikälisää 2 vastaava palkka, ja otettava tämä täysimääräisesti huomioon niissä eläkeoikeuksissa, etuuksissa ja korvauksissa, joihin hänellä on oikeus, sekä samoin on varmistettava, että kantajan osalta otetaan kyseisestä päivämäärästä alkaen huomioon ylennysmahdollisuus
            
         
               —
            
            
               Euroopan yhteisöjen tuomioistuin on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja osallistui avoimeen kilpailuun CJ/LA/25, joka järjestettiin varallaololuettelon laatimiseksi espanjankielisten juristi-lingvistien ottamiseksi palvelukseen palkkaluokissa LA7/LA6.
   Kantaja läpäisi kilpailuun liittyvät kokeet, minkä jälkeen hänelle ilmoitettiin, että hänet oli nimitetty yhteisöjen tuomioistuimen käännöspalvelun koeaikaiseksi virkamieheksi 16.5.2005 alkaen ja että hänen palkkaluokakseen oli määritetty A*7 ja ikälisäkseen 2.
   Kantaja riitauttaa kanteessaan sen, että hänet on sijoitettu alempaan palkkaluokkaan Euroopan yhteisöjen virkamiehiin sovellettavien henkilöstösääntöjen ja yhteisöjen muuta henkilöstöä koskevien palvelussuhteen ehtojen muuttamisesta 22 päivänä maaliskuuta 2004 annetun neuvoston asetuksen N:o 723/20041 voimaantulon takia. (1)
   
   Kantaja vetoaa kanteensa tueksi kahteen kanneperusteeseen. Ensimmäinen kanneperuste perustuu henkilöstösääntöjen liitteessä XIII olevien 12 artiklan 3 kohdan ja 13 artiklan 2 kohdan väitettyyn lainvastaisuuteen. Toinen kanneperuste perustuu hyvän hallinnon, huolenpidon, avoimuuden, vilpittömän mielen, yhdenvertaisen kohtelun ja syrjimättömyyden periaatteiden loukkaamiseen.
   
      (1)  EUVL L 124, 27.4.2004, s. 1.